उत्तर: यूहन्ना के सुसमाचार के 17वें अध्याय में यीशु ने पवित्रीकरण के बारे में बहुत कुछ बोला है। वचन 16 में प्रभु कहता है, "जैसे मैं संसार का नहीं वैसे ही वे भी संसार के नहीं हैं," और उसने पिता से ऐसी विनती की: "सत्य के द्वारा उन्हें पवित्र कर : तेरा वचन सत्य है।" पवित्रीकरण परमेश्‍वर के निमित्त पृथक होने की अवस्था है; सभी विश्‍वासी उस समय इस अवस्था में प्रवेश करते हैं, जब उनका जन्म परमेश्‍वर से होता है: "परन्तु उसी ही की ओर से तुम मसीह यीशु में हो जो परमेश्‍वर की ओर से हमारे लिये ज्ञान ठहरा — अर्थात् धर्म और पवित्रता और छुटकारा" (1 कुरिन्थियों 1:30)। यह अनन्तकालीन परमेश्‍वर के निमित्त सदैव-के लिए-एक बार किए जाने वाली पृथकता है। यह हमारे उद्धार का, मसीह के साथ हमारे सम्पर्क का अभिन्न अंग है (इब्रानियों 10:10)।